recursal/SuperWikiNEXT-32B huggingface dataset:
ஒரு சிக்கிமிய தாயும் சேயும்
ஆடும் குட்டியும்
மெக்சிக்கோ நகரத்தில் உள்ள நினைவுத் தூண் - "நம்மைச் சந்திக்கும் முன்னரே நம்மை நேசிப்பவளுக்காக" என்ற வாசகம் பொறிக்கப்பட்டுள்ளது.
அணில் தாயின் அன்பு கூண்டில் அடைபட்டது போல் தன் பிள்ளை மீது
ஆண் - பெண் என இருபாலினருக்கிடையிலான பாலுறவின் மூலம் பிறக்கும் குழந்தைக்குப் பெண் பாலினமாக இருப்பவள் **தாய்** எனப்படுகிறாள். உயிரியல் அல்லது சமூக நோக்கில் ஒரு குழந்தையை ஈன்றெடுக்கும் பெண் **தாய்** (*mother*) அல்லது **அன்னை** எனப்படுவார். தமிழில் அம்மா, அன்னை, ஆய் போன்ற சொற்கள் தாயைக் குறிக்கப் பயன்படுகின்றன.

மனிதனைப் போன்ற பாலூட்டிகளில் தாய், கரு உண்டாவதில் இருந்து கரு குழந்தையாக வளர்ச்சி பெறும் வரை தன் கருப்பையில் தாங்கியிருக்கிறாள். குழந்தை வளர்ப்பில் பெற்றோர்கள் இருவருக்கும் மற்ற உறவினர்களுக்கும் பங்குகள் இருந்தாலும், தாய்க்கு சிறப்பான பங்கு உண்டு.

யானைகளில், யானைக்குட்டிக்கு அத்தியாவசியத் தேவைகள் உணவு, பாதுகாப்பு மற்றும் தாயன்பு தான். ஒரு வேளை தாய்ப்பால் கிடைக்காத நிலை ஏற்பட்டால் குட்டி வாழும் வாய்ப்பு குறைகிறது. ஆயினும் ஒரு யானைக்குட்டி மிக மோசமாக பாதிக்கப்படுவது தனிமையால் தான்.

அம்மா சொல் உருவாக்கம்
---------------------

தமிழ்மொழியில் உள்ள சொற்கள் தோன்றிய விதம் பற்றி ஆராயும் பொழுது அம்மா என்னும் சொல் எவ்வாறு உருவாகியிருக்கலாம் என்பதை இங்கே காணலாம்.

தமிழ்ச் சொற்கள் பெரும்பாலும் எழுப்பப்பட்ட ஓசைகளின் சொற்களாகவே காணப்படுகின்றன. கூ கூ என்று கூவிய கூகை, குர்குர் என ஒலித்த குரங்கு, கர் கர் என உறுமிய கரடி, சர சரவென ஓடிய சாரை என பல எடுத்துக்காட்டுகளைக் கூறலாம்.

இவ்வகையில் அம்மா என்ற சொல்லும் இயற்கையில் தோன்றிய ஒன்றாகும். பிறந்த குழந்தை அழுவதும், சிரிப்பதுமாக வாயை மூடி மூடித் திறக்கின்றது. குழந்தை வாயைத் திறக்கும் போது அ என்ற ஒலி எழுகின்றது. வாயை மூடும் போது ம் என்ற ஒலி எழுகின்றது. ம்+அ. ம்ம -ம்ம -என்ற ஒலி மீண்டும் மீண்டும் வெளிவரும் போது அது அம்மா என்ற சொல்லைத் தருகின்றது.

அம்மா இயற்கையாகவே தோன்றிய சொல்லாகும். அம்ம, அம்மு, அம்மை போன்ற சொற்கள் அம்மா என்ற சொல்லுக்குப் பிறகு தோன்றியவைகள். தாய் என்ற சொல் ஆய் என்ற சொல்லின் நீட்சியாகும். ஆய்=அம்மா பாட்டி, பாலமுதைத் தந்த ஆய், தாய் எனப்பட்டாள். குழந்தையை அள்ளி எடுத்து அணைக்கும் தாய், அன்னையெனப்பட்டாள். தமிழகத்தில் சில கிராமங்களில் அம்மா எனும் சொல்லை ஆத்தா எனவும் குறிப்பிடுவர்.

ஆய், தாய், அன்னை, அம்மை ஆகியவைகள் யாவும் பிற்காலச் சொற்களே. அம்மா+ஆய்ச்சி=அம்மாச்சி. அம்மா என்ற தமிழ்ச் சொல் மா - மாதா -மதத்ரு என்றவாறு வடமொழியில் திரிந்தது எனலாம்.

மேலும் பார்க்க
--------------

* தந்தை

துணை நூற்பட்டியல்
-----------------

* ச, முகமது அலி; க, யோகானந்த் (நவம்பர் 2004). *யானைகள் அழியும் பேருயிர்*. மேட்டுப்பாளையம்: மலைபடு கடாம் பதிப்பகம். பக். 117.

மேற்கோள்கள்
-----------

1. ↑  ச.முகமது அலி, பக். 29
2. ↑  உலகளாவிய தமிழ் - ம.சோ.விக்டர்.
**அசீசி** என்பது இந்தியாவில் கேரளா மாநிலத்தைத் தலைமையகமாகக் கொண்டு இயங்கும் ஒரு தொண்டு நிறுவனமாகும். இது, வாழ்க்கையில் உற்றார், உறவினர்களை இழந்து தெருவோரங்களில் வாழ்ந்து வருபவர்களையும், சமுதாயத்தால் ஒதுக்கப்பட்டவர்களையும் பாதுகாக்கும் நோக்கத்துடன் **அசீசி அன்பு இல்லங்கள்** எனும் பெயரில் சிறப்பு இல்லங்களை அமைத்து வருகின்றன.

அசீசி இல்லங்கள்
---------------

அசீசி தொண்டு நிறுவனம் மூலம் கேரளாவில் இடுக்கி மாவட்டத்திலும், தமிழ்நாடு மாநிலத்தில் தேனி மாவட்டத்திலும் அசீசி இல்லங்கள் அமைக்கப்பட்டிருக்கின்றன.

கேரளா இல்லங்கள்
---------------

கேரளா மாநிலத்தில் கீழ்க்காணும் ஊர்களில் அசீசி அன்பு இல்லங்கள் அமைக்கப்பட்டுள்ளன.

1. கட்டப்பனா
2. மூலமாற்றம்
3. குமுளி,
4. தோப்புராங்குடி
5. நரியம்பாரா
6. நெடுங்கண்டம்

### கட்டப்பனா இல்லம்

கேரள மாநிலம் இடுக்கி மாவட்டத்திலுள்ள கட்டப்பனா எனும் ஊரில் 1996 ஆம் ஆண்டு பிப்ரவரி மாதத்தில் அமைக்கப்பட்ட இந்த இல்லத்தில் 125 பயனாளர்கள் உள்ளனர்.

### மூலமாற்றம் இல்லம்

கேரள மாநிலத்தில் உள்ள மூலமாற்றம் எனும் ஊரில் 1998 ஆம் ஆண்டு மே 31 ஆம் நாள் அமைக்கப்பட்ட இந்த இல்லத்தில் 100 பயனாளர்கள் உள்ளனர். இவர்களில் பெரும்பான்மையானவர்கள் பாலியல் பலாத்காரத்தால் மனநிலை பாதிக்கப்பட்டவர்கள் என்பது குறிப்பிடத்தக்கது.

### குமுளி இல்லம்

கேரள மாநிலம் இடுக்கி மாவட்டத்திலுள்ள குமுளி எனும் ஊரில் 2000 ஆம் ஆண்டு மே மாதம் 21 ஆம் தேதியில் அமைக்கப்பட்ட இந்த இல்லத்தில் 100க்கும் அதிகமான பயனாளர்கள் உள்ளனர்.

### தோப்புராங்குடி இல்லம்

கேரள மாநிலம் தோப்புராங்குடி எனும் ஊரில் 2000 ஆம் ஆண்டு ஜூன் மாதம் 1 ஆம் தேதியில் அமைக்கப்பட்ட குழந்தைகளுக்கான இல்லத்தில் 50க்கும் அதிகமான குழந்தைப் பயனாளர்கள் உள்ளனர்.

### நரியம்பாரா இல்லம்

கேரள மாநிலம் நரியம்பாரா எனும் ஊரில் 2000 ஆம் ஆண்டு மே மாதம் 27 ஆம் தேதியில் அமைக்கப்பட்ட இந்த இல்லத்தில் பல பயனாளர்கள் உள்ளனர்.

### நெடுங்கண்டம் இல்லம்

கேரள மாநிலம் நெடுங்கண்டம் எனும் ஊரில் அமைக்கப்பட்டுள்ள இல்லத்தில் 100க்கும் அதிகமான ஊனமுற்ற மற்றும் மனநிலை பாதிக்கப்பட்ட பயனாளர்கள் உள்ளனர்.

தமிழ்நாடு இல்லம்
----------------

தமிழ்நாட்டில் கீழ்க்காணும் ஊரில் அசீசி அன்பு இல்லம் அமைக்கப்பட்டுள்ளது.

1. வடபுதுப்பட்டி தேனி

### வடபுதுப்பட்டி இல்லம்

தமிழ்நாட்டிலுள்ள தேனி மாவட்டம், வடபுதுப்பட்டி எனும் கிராமத்தில் அமைக்கப்பட்டுள்ள இல்லத்தில் 50க்கும் அதிகமான மனநிலை பாதிக்கப்பட்ட மற்றும் ஊனமுற்ற பயனாளர்கள் உள்ளனர்.
**ம. செந்தமிழன்**, ஒரு திரைப்பட இயக்குனர். இவர் பாலை திரைப்படம் மற்றும் பல ஆவணப்படங்கள் இயக்கியுள்ளார். தமிழ்த் தேசியம், இயற்கை வேளாண்மை, ஈழ விடுதலை, சமூகவியல் என பல்வேறு தளங்களில் ஆய்வுகளையும், செயற்பாடுகளையும் மேற்கொண்டு வருபவர். இளந்தமிழர் இயக்கத்தின் செயற்குழு உறுப்பினராக உள்ள இவர், தஞ்சையில் இயற்கை வேளாண்மை செய்து வருகிறார்.

வாழ்க்கைக் குறிப்பு
-------------------

**செந்தமிழன்** தஞ்சாவூர் மாவட்டம் செங்கிப்பட்டி அருகிலுள்ள ஆச்சாம்பட்டி கிராமத்தைச் சேர்ந்தவர். இவருடைய தந்தை பெ. மணியரசன், தமிழ்த் தேசப் பொதுவுடைமைக் கட்சியின் தலைவரும், கட்சியின் கொள்கை இதழான தமிழ்த்தேசியத் தமிழர் கண்ணோட்டம் இதழின் ஆசிரியரும் ஆவார். செந்தமிழனின் மனைவி காந்திமதி ஒரு கல்லூரி பேராசிரியை மற்றும் தமிழ்த் தேசியத் தமிழர் கண்ணோட்டம் இதழின் ஆசிரியர் குழு உறுப்பினர்.

1990 களில் தன் பள்ளிப் பருவத்திலிருந்து தமிழக மாணவர் முன்னணி அமைப்பின் தீவிர செயற்பாட்டாளராக இருந்து, தமிழ்த் தேசிய ஆக்கத் திட்ட செயற்பாடுகளில் தம்மை ஈடுபடுத்திக் கொண்டவர். 1995 ஆம் ஆண்டு செயலலிதா நடத்திய உலகத் தமிழ் மாநாட்டிற்கு எதிராக சாகும் வரை உண்ணாநிலை மேற்கொண்டதன் காரணமாக திருச்சி சிறையில் அடைக்கப்பட்டவர். பல்வேறு அச்சு ஊடகங்களில் பணிபுரிந்தவர்.

படைப்புகள்
----------

ஆடு மேய்ப்பவர்களின் வாழ்வியலை சித்தரிக்கும் ‘ஆடோடிகள்’, மறைக்கப்பட்ட தமிழ்த் திரையுலகின் முன்னோடிகளைக் கண்டறிந்து சொல்லும் ‘பேசாமொழி’, நான்காம் ஈழப் போரில் காங்கிரஸ் அரசின் உதவிகளை ஆதாரங்களுடன் விளக்கி தமிழகமெங்கும் இளந்தமிழர் இயக்கத்தினரால் பரப்புரை செய்யப்பட்ட ‘தீர்ப்பு எழுதுங்கள்’ உள்ளிட்ட ஆவணப்படங்களை இயக்கியவர்.

தொலைக்காட்சித் தொடர்கள் மற்றும் அதன்வழியே தமிழ்நாட்டு பெண்களின் உளவியலை விளக்கும் ‘டிராகுலாவின் காதலிகள்;’, மனித சமூகத்தின் வளர்ச்சிப் படிநிலைகளையும், இன்றைய உலகமயமாதல் சூழலில் சமூகவியலையும், விளக்கிக் கூறும் ‘நிலம், பெண்ணுடல், நிறுவனமயம்;’ உள்ளிட்ட ஆய்வு நூல்களை எழுதியவர். ‘சிங்களத்தின் இறுதிப்போர்’, ‘வீழவில்லை விடுதலைப்புலிகள்’ உள்ளிட்ட ஈழவிடுதலைக் குறித்தான குறுநூல்களையும் எழுதியுள்ளார்.

தற்போது, திராவிடம் என்பது தென்னாட்டுப் பார்ப்பனர்களைக் குறிக்கும் சொல்லே என்பதனை விளக்கியும், ஆரியத்தின் ஒரு பிரிவே திராவிடம் என்பதனை வலியுறுத்தியும் ‘அலர்’ என்ற ஆய்வு நூலை எழுதி வருகிறார். தமிழ்த் தேசியத் தமிழர் கண்ணோட்டம் இதழில் தொடர்ச்சியாக கட்டுரைகள் எழுதிவருகின்றார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2013-12-18 அன்று பார்க்கப்பட்டது.
2. ↑
**செதிற்புழுக்கள்** (Amphisbaenia) என்பன கால்களற்ற, செதிலுடைய புழுபோன்ற உருவுடைய பல்லி, பாம்பு இனத்துக்கு நெருக்கமான ஓரு வகையைச் சேர்ந்த உயிரினத் துணைவரிசை. இத்துணைவரிசையில் 130 வாழும் உயிரின வகைகள் உள்ளன/ ஆங்கிலத்தில் இதனை "புழுப்பல்லிகள்" என்று பொருள்படும்"worm lizards" என்றும் குறிக்கின்றனர். இவ்வுயிரின வகையில் பலவும் இளஞ்சிவப்பு நிறமு, வளையம் வளையமாக அமைந்த செதிள்களும் கொண்டிருக்கின்றன. மேலோட்டமாகப் பார்த்தால் மண்புழு போல் தோற்றம் அளிக்கும். இவ்வுயிரினத்தில் உள்ள விலங்குகளைப் பற்றி, அவற்றின் உடற்கூறு தவிர்த்த பிற உண்மைகள் அவ்வளவாக நன்றாக அறியப்படவில்லை. இவை பெரும்பாலும் ஆப்பிரிக்காவிலும் (கரையை ஒட்டிய பகுதிகளிலும்), தென்னமெரிக்காவிலும் காணப்படுகின்றது. இவை உருவில் மிகவும் சிறியதாகவும் இருக்கும். மிகப்பெரும்பாலானவை 150 மிமீ நீளத்துக்கும் குறைவாகவே இருக்கும்

விரிவரைவு
---------

இரினியூரா (Rhineura) என்னும் உயிரியின் தலையின் தெளிவான அமைப்பைக் காட்டும் படம்
மேலோட்டமாகப் பார்ப்பதற்கு வளர்ச்சியடையாத பாம்புபோலவோ மண்புழு போலவோ தோற்றம் அளித்தாலும், இவை மற்ற ஊர்வனவற்றில் இருந்து பிரித்தறிய சிறப்பான கூறுகள் கொண்டிருக்கின்றன. உடலுள் வலப்புறம் நுரையீரல் இதன் ஒல்லியான உடலுக்கு ஏற்ப சிறிதாய் அமைந்துள்ளது, பாம்புகளில் இடப்புறம் நுரையீரல் இப்படி இருக்கும். இவற்றின் மேற்தோல் புற அமைப்பும் மற்ற செதிளூர்வன (squamata) விலங்குகளில் இருந்து மாறுபட்டு அமிந்துள்ளது. மரபணு அடிப்படையிலும், தொல்லுயிர் எச்சங்களின் செய்திகளில் இருந்தும், இவை பாம்போடு தொடர்பற்ற வகையில் கால்களை இழந்துள்ளன (மருவி மாறியுள்ளன) என்று அறிய முடிகின்றது .

இதன் தலை கெட்டியானது, கழுத்தில் இருந்து உருவானதல்ல, இதன் தலையின் பெரும்பகுதி திடமான எலும்பால் ஆனது; இதற்கு வெளிப்புறமாக காதுகள் ஏதும் இல்லை. இவற்றின் கண்கள் உட்குழிந்து அமைதுள்ளது, அவை தோலால் மூடப்பட்டும் உள்ளன. இதன் வால் முடியும் இடத்தில் பார்ப்பதற்குத் தலை போலவே இருக்கும். இதன் அறிவியற்பெயர் "Amphisbaena" சில தொன்மங்களில் கூறப்படும் இருண்டு முனையிலும் தலை உள்ள பாம்பைப் பின்பற்றி அமைந்தது. Amphisbaena என்பது கிரேக்கச் சொல்லான ἀμϕίσβαινα என்பதில் இருந்து பெற்றது, இதில் ἀμϕίς (ஆம்ஃபிசு, amphi) என்றால் "இரண்டு விதமாகவும்" (both ways) என்று பொருள், βαίν (பை'ன், baene, bene ) என்பது "போ, போகுதல்" என்னும் பொருள் உடையது. இந்த கிரேக்கச்சொல்லின் பிரான்சிய சொல்வடிவம் amphisbène என்பதாகும். இதன் பொருள் தமிழில் "இருவிதநகரி" என்பதாகும்.

மேற்கோள்களும் அடிக்குறிப்புகளும்
--------------------------------

1. ↑  Wu X.-c. D. B. Brinkman, A. P. Russell, Z.-m. Dong, P. J. Currie, L.-h. Hou, & G.-h. Cui (1993). "Oldest known amphisbaenian from the Upper Cretaceous of Chinese Inner Mongolia." *Nature* **366**: 57-59.
2. ↑  Gans, Carl (1998). Cogger, H.G. & Zweifel, R.G.. ed. *Encyclopedia of Reptiles and Amphibians*. San Diego: Academic Press. பக். 212–215. பன்னாட்டுத் தரப்புத்தக எண்:0-12-178560-2. .
3. ↑  Muller, J et al. (2011). "Eocene lizard from Germany reveals amphisbaenian
origins." *Nature* **473**: 364-367.
உப்புப் போக்குவரத்திற்குப் பயன்படும் வணிக வண்டி, அஃபர் பகுதி, எத்தியோப்பியா
ஒரு வணிகர் தன் ஒட்டக வண்டியை ஓட்டிச் செல்வதைச் சித்தரிக்கும் பண்டைய உரோமானிய மொசைக். போஸ்ரா, சிரியாபரந்த சகாரா பாலைவனத்தில் ஒரு வணிக வண்டி நகரத்தை நோக்கிச் செல்கிறது. ஹெச். பி. ஸ்கம்மலின் *ஸ்டான்லி அன்ட் த ஒயிட் ஹீரோஸ் இன் ஆப்பிரிக்கா* இல் இருந்து. வருடம் 1890ஒட்டக தொடர் வண்டி ஒரு வீட்டை நகர்த்திச் செல்கிறது. கல்கூர்லி, மேற்கு ஆத்திரேலியா, அண். 1928
எமில் ரூர்குயின் *ஒரு அம்பாரியுடன் ஒட்டகங்கள்*, 1855 ஜோர்டான் பிளவுப் பள்ளத்தாக்கில் ஒட்டகங்கள் அழைத்துச் செல்லப்படுதல், மே 2010.
ஒரு **ஒட்டக தொடர் வண்டி** அல்லது **வணிக வண்டி** என்பது தொடர்ச்சியாக ஒட்டகங்கள் மூலம் பயணிகள் மற்றும்/அல்லது பொருட்களை அடிக்கடி அல்லது எப்போதாவது ஒரு இடத்தில் இருந்து மற்றொரு இடத்திற்கு எடுத்துச் செல்லப் பயன்படுவதாகும். ஒட்டகங்கள் எப்போதாவது தான் மனிதர்களின் நடக்கும் வேகத்தை விட வேகமாகப் பயணிக்கின்றன. எனினும் அவை கடினமான சூழ்நிலைகளைத் தாங்கக்கூடியவை. இதன் காரணமாக தகவல் தொடர்பிற்கும் வணிகத்திற்கும் வட ஆப்பிரிக்கா மற்றும் அரேபியப் பாலைவனங்களில் ஒட்டகங்கள் நூற்றாண்டுகளாகப் பயன்படுத்தப்பட்டு வருகின்றன. ஒட்டகத் தொடர் வண்டிகள் உலகம் முழுவதும் பிற பகுதிகளிலும் மிகக்குறைந்த அளவில் பயன்படுத்தப்படுகின்றன. 20ம் நூற்றாண்டில் இருந்து இவற்றிற்குப் பதிலாக பெரும்பாலும் இயந்திர வண்டிகள் அல்லது வானூர்திகள் பயன்படுத்தப்பட்டு வருகின்றன.

உசாத்துணை
---------

1. ↑  BBC: "Dying trade of the Sahara camel train" (2006)
**வணிக ஊழியர்களின் ஜெர்மன் தேசிய சங்கம்** (*German National Association of Commercial Employees*, (செருமன்: *Deutschnationaler Handlungsgehilfen-Verband*, *DHV*) ஜெர்மனியின் தேசியவாதிகள் மற்றும் யூத-எதிர்ப்பு தொழிற்சங்கம் ஆகும். 1893 ஆம் ஆண்டில் செருமனியில் ஆரம்பிக்கப்பட்டது. இது செருமனிய சோசலிசக் கட்சியுடனும், பான்-செருமன் முன்ன்ணியுடனும் நெருங்கிய தொடர்பில் இருந்தது.

இது சமூக ஜனநாயகத்திற்கு எதிரானது, சனநாயக விரோத மற்றும் தாராளவாத சித்தாந்தத்தை கொண்டிருந்தது, மேலும் ஒரு பழமைவாத புரட்சி என்ற கருத்தை ஆதரித்தது. இது வணிக வர்க்கத்தின் நலன்களை ஊக்குவித்தது. சமூக ஜனநாயக எண்ணங்கள் பரவப்படுவதை தடுக்க, அது நாட்டுப்பற்று மற்றும் வோல்கிசிக் மனோபாவத்தை பரப்பியது. இது ஒரு புரோட்டோ பாசிசவாதி அல்லது முன் பாசிச இயக்கமாகக் கருதப்படுகிறது. இது 1893 மற்றும் 1933 க்கு இடையில் இருந்தது.

1914 ஆம் ஆண்டு வாக்கில் அது 160,000 உறுப்பினர்களைக் கொண்டிருந்தது, 1932 வாக்கில் இது 400,000 உறுப்பினர்களைக் கொண்டிருந்தது. அது நாட்சிக் கட்சியுடன் ஒத்துழைத்து நாசிசம் மற்றும் அரசியல் கத்தோலிக்கத்தை ஒன்றிணைக்க முயன்றது.

மேற்கோள்கள்
-----------

1. ↑  Patch, William L. (1985). *Christian Trade Unions in the Weimar republic 19-18-1933: The Failure of "Corporate Pluralism"*. new Haven: Yale University Press. பன்னாட்டுத் தரப்புத்தக எண்:0300033281.. பார்த்த நாள்: 2 February 2018.
2. ↑  Joan Campbell. European labor unions. Wesport, Connecticut, USA: Greenwood Press, 1992. pp. 163–164.
3. ↑  Larry Eugene Jones, James N. Retallack. *Between Reform, Reaction, And Resistance: Studies in the History of German Conservatism from 1789 to 1945*. Berg, 1993, p. 20.
4. ↑  Matthew Lange. *Antisemitic anticapitalism in German culture from 1850-1933*. University of Wisconsin-Madison, 2006, p. 224.
5. ↑  Peter Davies, Derek Lynch. *The Routledge companion to fascism and the far right*. London, England; New York, New York, USA: Routledge, p. 4.
6. ↑  Matthew Lange. *Antisemitic anticapitalism in German culture from 1850-1933*. University of Wisconsin-Madison, 2006. pp. 224.
7. ↑  Joan Campbell. European labor unions. Wesport, Connecticut, USA: Greenwood Press, 1992. pp. 163–164.
இரவு நேர கராச்சி மாநகராட்சிக் கட்டிடம்
**கராச்சி மாநகராட்சிக் கட்டிடம்** *(Karachi Municipal Corporation )* கராச்சியில் உள்ள எம் ஏ சின்னா சாலையில் அமைந்துள்ள ஒரு வரலாற்று சிறப்புமிக்க கட்டிடம் ஆகும். இக்கட்டிடத்திற்கான அடிக்கல் 1927 ஆம் ஆண்டு நடப்பட்டு கட்டுமானப் பணிகள் 1930 ஆம் ஆண்டு நிறைவடைந்தன. 1932 ஆம் ஆண்டு தொடங்கி வைக்கப்பட்டது

2007 ஆம் ஆண்டு கராச்சி மாவட்ட அரசாங்கம் கராச்சி மாநகராட்சிக் கட்டிடத்தின் 75 ஆம் ஆண்டு நிறைவைக் கொண்டாடியது. இதனை முன்னிட்டு கட்டிடம் பெரிய அளவில் புதுப்பிக்கப்பட்டது. அந்நேரத்தில் கட்டிடத்திற்குரிய மணிக்கூண்டும் பழுது பார்க்கப்பட்டது. நமது கராச்சி திருவிழா 2007 என்ற பெயரில் பல்வேறு நிகழ்வுகள் நடைபெற்றன. முச்சைரா எனப்படும் கவியரங்கம், கண்காட்சிகள், சமுதாய மற்றும் கலாச்சார நிகழ்ச்சிகள் உள்ளிட்டவை இக்கொண்டாட்டங்களில் அடங்கும்.

மேற்கோள்கள்
-----------

1. ↑
2. ↑

புற இணைப்புகள்
--------------

* "Hamara Karachi Festival Jan 6-18: Kolkata mayor to attend festival". Daily Times of Pakistan. December 28, 2006. 2007-12-01 அன்று பார்க்கப்பட்டது.
* ""Hamara Karachi" festival from Jan. 6". Office of the Governor of Sindh. November 29, 2006. 2007-09-27 அன்று மூலம் பரணிடப்பட்டது. 2007-12-01 அன்று பார்க்கப்பட்டது.
**அசீஸ் அன்சாரி** (*Aziz Ansari*, பிறப்பு: பெப்ரவரி 23, 1983) ஒரு அமெரிக்கத் தமிழர் மற்றும் நகைச்சுவை நடிகர் ஆவார். எம் டிவியில் "யூமன் ஜையன்ட்" (Human Giant) என்ற நகைச்சுவை காட்சியில் நடித்திருக்கிறார்.

என்பிசி (2009–2015) பூங்கா மற்றும் பொழுதுபோக்கு (*Parks and Recreation)* தொடர்களில் டோம் ஹாவர்போர்டு என்ற பாத்திரத்தில் நடித்தமைக்காக அறியப்படுகிறார். மேலும் 2015 இல் நெட்பிலிகஸ் (Netflix) இல் வந்த *Master of None* என்ற தொடரை உருவாக்கி மற்றும் அதில் நடித்தற்காக 2017 ஆம் ஆண்டிற்கான தொலைக்காட்சி இசை மற்றும் நகைச்சுவை பகுப்பில் - சிறந்த நடிகருக்கான தங்க பூமி விருதைப் பெற்றார். சிறந்த தொலைக்காட்சி நகைச்சுவை நடிகர் என்ற விருதைப் பெறும் முதல் ஆசிய அமெரிக்கர் என்ற பெருமையும், குளோடன் குளோப் விருதைப் பெற்ற முதல் தமிழ் மரபு வழி வந்த நடிகர் என்ற புகழையும் பெற்றார்.

ஆரம்ப வாழ்க்கை
--------------

அசீஸ் அன்சாரி கொலம்பியா, தெற்கு கரோலினாவில் பிறந்தார். இவர் தமிழ்நாடு,இந்தியாவை பூர்வீகமாக கொண்ட தமிழ் முஸ்லிம் குடும்பத்தில் இருந்து வந்தவர். இவரது பெற்றோர் தமிழ்நாட்டில் உள்ள திருநெல்வேலியில் பிறந்து வளர்ந்து பின் அமெரிக்காவிற்கு புலம் பெயர்ந்தனர். அசீஸ் அமெரிக்காவிலேயே பிறந்து வளர்ந்தவர். தெற்கு கரோலினா கவர்னர் கலை மற்றும் அறிவியல் பள்ளியில் படித்தார். பின் நியூயார்க் பல்கலைகழகத்தின் ஸ்டெர்ன் மேலாண்மை பள்ளியில் சேர்ந்து படித்து பட்டம் பெற்றார். இவரது தாய் பாத்திமா மருத்துவ அலுவலகத்தில் வேலை பார்க்கிறார் மற்றும் இவரது தந்தை செளகத் ஒரு குடல் சம்பந்தமான சிறப்பு மருத்துவர். இவரது தாய் மற்றும் தந்தை இருவரும் *Master of None* முதல் பாகம் மற்றும் இரண்டாம் பாகத்திலும் நடித்திருக்கிறார்கள்.

வெளி இணைப்புகள்
---------------

* சர்வதேச திரைப்பட தரவுத் தளத்தில்

மேற்கோள்கள்
-----------

1. 1 2  "Aziz Ansari's Golden Globe Win A Breakthrough for South Asian Representation". etonline.com. January 7, 2018. January 15, 2018 அன்று பார்க்கப்பட்டது.
2. ↑  "75 - வது கோல்டன் குளோப் விருதில் அசத்திய தமிழர்".. 2018-10-01. 2018-01-14 அன்று மூலம் பரணிடப்பட்டது. 2018-01-15 அன்று பார்க்கப்பட்டது. External link in `|publisher=` (உதவி)
3. ↑  "Indian American Actor-Comedian Aziz Ansari Wins His First Golden Globe Award | Global | indiawest.com". 2020-07-28 அன்று மூலம் பரணிடப்பட்டது. 2018-01-10 அன்று பார்க்கப்பட்டது.
4. ↑  Aziz Ansari becomes first South Asian male to win Golden Globe – Global Village Space
5. ↑  Aziz Ansari Becomes First Asian-American To Win Golden Globe For Best Actor In TV Show | HuffPost
6. ↑  Aziz Ansari first Asian-American to win Golden Globe is so important | Metro News
7. ↑  Itzkoff, Dave. "Feeding the Comedy Beast Without Serving Leftovers", *New York Times*, June 3, 2010.
8. ↑  "I could do a Tamil film: Aziz Ansari". *The Times Of India*. 18 September 2011. Archived from the original on 2013-07-28. .  "காப்பகப்படுத்தப்பட்ட நகல்". 2013-07-28 அன்று மூலம் பரணிடப்பட்டது. 2018-01-23 அன்று பார்க்கப்பட்டது.
9. ↑  "Aziz Ansari, ‘Master of None’ and the MGR connection". *The Hindu*. 9 January 2018. .
**புகழாப்புகழ்ச்சி யணி** என்பது ஒன்றைப் பழிப்பது போன்ற முறையில், அதன் மேன்மை தோன்றக் கூறுவது ஆகும். அதாவது புகழாமல் புகழ்தல்.

தண்டியலங்கார ஆதாரம்
-------------------

12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் புகழாப்புகழ்ச்சி யணியைக் கீழ்வருமாறு விளக்குகிறது:

**நூற்பா**

*பழிப்பது போலும் பான்மையின் மேன்மை*  

*புலப்பட மொழிவது புகழாப் புகழ்ச்சி*  

  --**(தண்டியலங்காரம், 84)**

**(எ.கா.)**

*போர்வேலின் வென்றதூஉம் பல்புகழால் போர்த்ததூஉம்*  

*தார்மேவு திண்புயத்தால் தாங்குவதூஉம் - நீர்நாடன்*  

*தேரடிக்கூர் வெம்படையால் காப்பதூஉம் செங்கண்மால்*  

*ஓரடிக்கீழ் வைத்த உலகு*  

  --**(தண்டியலங்கார மேற்கோள்)**

( நீர்நாடன் - சோழன் ; தேரடி - தேர்ச்சக்கரம் போன்ற ; செங்கண்மால் - திருமால்)

**பாடல்பொருள்:**  

சோழன் வலோல் வென்றும், புகழால் போர்த்தும், புயத்தால் தாங்கியும் உலகைக் காக்கின்றான். அவன் இவ்வளவு முயன்று தாங்கும் உலகு,
திருமால் தன் ஒரு பாதத்தில் அடக்கிய உலகாகும். இது சோழனின் தன்மையைப் பழிப்பதுபோல் உள்ளது. எனினும் திருமாலுக்கு நிகராக உலகம் முழுவதும் காக்கிறான், என உண்மையில் சோழனைப் புகழ்தலே நோக்கமாகும். ஆதலின் இது புகழாப் புகழ்ச்சி ஆயிற்று.

உசாத்துணைகள்
------------

1. ↑
2. ↑

வெளி இணைப்புகள்
---------------

* 
* [*தொடர்பிழந்த இணைப்பு*]

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**பெரியமேடு** என்ற புறநகர்ப் பகுதி, இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தில் அமைந்துள்ளது. அரசு மாநகராட்சி அலுவலகமான பெருநகர சென்னை மாநகராட்சி அலுவலகம் உள்ளடக்கிய 'ரிப்பன் கட்டடம்' (109 ஆண்டுகள் பழைமை வாய்ந்த), எழில்மிகு தோற்றத்துடன் பெரியமேடு ஈ. வெ. ரா. நெடுஞ்சாலையில் வீற்றிருக்கிறது. இருபத்து நான்கு மணி நேரமும் மக்கள் நடமாட்டம் மிகுந்த, 'புரட்சித் தலைவர் டாக்டர் எம். ஜி. இராமச்சந்திரன் மத்திய தொடருந்து நிலையம்' பெரியமேட்டிலேயே அமைந்துள்ளது.

அமைவிடம்
--------

கடல் மட்டத்திலிருந்து சுமார் 32 மீட்டர் உயரத்தில் அமைந்துள்ள பெரியமேடு புறநகர்ப் பகுதியின் புவியியல் ஆள்கூறுகள்: 13°04'58.4"N, 80°15'57.6"E (அதாவது, 13.0829°N, 80.2660°E) ஆகும்.

போக்குவரத்து
------------

### சாலைப் போக்குவரத்து

பெரியமேடு, சாலை வசதிகளால் சென்னை மாவட்டம் மட்டுமன்றி, பிற மாவட்டங்களுக்கும் சென்று வர மிக எளிதாக இணைக்கப்பட்டுள்ளது. தங்கு தடையின்றி பெருநகர மாநகரப் பேருந்துகள் இவ்வழியாக சென்று வருகின்றன.

### தொடருந்து போக்குவரத்து

பெரியமேட்டில் அமைந்துள்ள சென்னை மத்திய தொடருந்து நிலையம், இந்தியாவின் பெரும்பாலான முக்கிய நகரங்களுக்குச் சென்று வரும் வகையில் இருப்புப்பாதை வழித்தடங்களால் இணைக்கப்பட்டுள்ளது. மற்றும் சென்னை மத்திய மெட்ரோ நிலையம் சென்னை நகரின் பல பகுதிகளுக்கும் சென்று வர எளிதாக அமைந்துள்ளது. பெரியமேட்டிற்கு அருகிலுள்ள சென்னை எழும்பூர் தொடருந்து நிலையம், தமிழ்நாட்டின் தென்பகுதிகளுடன் இருப்புப்பாதை வழித்தடங்களால் இணைக்கப்பட்டுள்ளது.

### வான்வழிப் போக்குவரத்து

இங்கிருந்து சுமார் 19 கி.மீ. தொலைவிலுள்ள சென்னை பன்னாட்டு வானூர்தி நிலையம், வெளிநாட்டு மற்றும் வெளிமாநில வியாபாரிகள் நேரடித் தொடர்புக்கும் வழிவகுக்கிறது.

வர்த்தகம்
---------

ஆடு, மாடு, எருமை மற்றும் மிருகங்களின் தோல் பதனிடும் தொழில்கள் பெரியமேட்டில் நடைபெறுகின்றன. மேலும், இங்கு காலணிகள், கைப்பைகள், இடுப்புக் கச்சைகள், பணப் பைகள் போன்றவையும் தயாரிக்கப்பட்டு விற்பனை செய்யப்படுகின்றன.

விளையாட்டு
----------

சுமார் 40,000 இருக்கை வசதிகளுடன் கூடிய ஜவஹர்லால் நேரு விளையாட்டரங்கம் (சென்னை), பெரியமேட்டிலேயே அமைந்து, உலக விளையாட்டுப் போட்டிகள் நடக்கும் இடமாக பெருமை பெற்றுள்ளது.

வழிபாட்டுத் தலங்கள்
-------------------

### இந்துக் கோயில்கள்

இங்குள்ள பிரபலமான கோயில்களில் சில: பெரியமேடு கோதண்டராமசுவாமி பஜனை கோயில், வரசித்தி விநாயகர் கோயில், எல்லம்மன் கோயில்.

### மசூதி

முசுலிம்கள் அதிகமாக வாழும் பெரியமேட்டில், அவர்களின் தொழுகைக்காக பெரியமேடு மசூதி ஒன்றும் உள்ளது.

மேற்கோள்கள்
-----------

1. ↑   *Tirukkōyil*. **28**. Hindu Religious and Charitable Endowments (Administration) Department. 1986. .
2. ↑  "பெரியமேடு கோதண்டராமசுவாமி பஜனை கோயில்". *ta.wikipedia.org*.
3. ↑  "குற்றவாளிகள் பதுங்கல்? சென்னை லாட்ஜ்களில் ரெய்டு". *Dinamalar*. .
4. ↑  "மகிளா நீதிமன்ற வளாகத்தில் சாட்சிக்கு கொலை மிரட்டல்: 2 ரவுடிகளை கைது செய்து போலீஸ் விசாரணை". *Dinakaran*. .
5. ↑  "லோகோ வெளியீடு". *Dinamalar*. .
6. ↑  "ரிப்பன் மாளிகை ஜொலிப்பது எப்போது?". *Dinamalar*.
7. ↑  "சென்ட்ரல் ரயில் நிலையத்துக்கு எம்.ஜி.ஆர் பெயர் பெயர்ப் பலகை வைக்கும் பணி தொடங்கியது". *Dinamani*. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Sargocentron|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**முண்டக்கண்ணி** (*Sargocentron rubrum*) என்பது பெரிசிஃபார்ம்ஸ் வரிசையின் ஹோலோசென்ட்ரிடே குடும்பத்துக்கு உட்பட்ட ஒரு மீன் ஆகும். பொதுவாக முண்டக்கண்ணி மீன் இரவில்தான் கூட்டமாக வெளியில் வரும். இவை பொதுவாக சிவப்பு நிறத்தில் இருக்கும். 

இது இந்தியப் பெருங்கடலில், செங்கடல் முதல் மேற்கு பசிபிக் வரை காணப்படுகிறது. அங்கு இது தெற்கு யப்பானில் இருந்து நியூ கலிடோனியா மற்றும் நியூ சவுத் வேல்ஸ், ஆஸ்திரேலியா வரை உள்ளது. அண்மையில் டோங்காவிலும் பதிவு செய்யப்பட்டது. இது சூயஸ் கால்வாய் வழியாக கிழக்கு மத்திய தரைக்கடலுக்கும் சென்றுள்ளது.

குறிப்புகள்
-----------

 

1. ↑  Sargocentron rubrum - The Taxonomicon
2. ↑   Bailey, Mary & Sandford, Gena. *The Ultimate Encyclopedia of Aquarium Fish & Fish Care* p. 246.
3. ↑  "Sargocentron rubrum". *FishBase*. Ed. Ranier Froese and Daniel Pauly. July 2006 version. N.p.: FishBase, 2006.

வெளி இணைப்புகள்
---------------

Photos of முண்டக்கண்ணி on Sealife Collection

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2084506
* AFD: Sargocentron\_rubrum
* BOLD: 30326
* EoL: 215827
* EUNIS: 124614
* FishBase: 6625
* GBIF: 2356802
* iNaturalist: 360093
* IRMNG: 11125161
* ISC: 116913
* ITIS: 622121
* IUCN: 18124179
* என்.சி.பி.ஐ: 181438
* Plazi: 4660DB0F-7F60-3BFE-63EB-473470F37A12
* WoRMS: 126400

 |
**உளுந்தாண்டார்கோயில் மேஷபுரீஸ்வரர் கோயில்** தமிழ்நாட்டில் கள்ளக்குறிச்சி மாவட்டம், உளுந்தாண்டார்கோயில் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மேஷபுரீஸ்வரர், லோகாம்பிகை சன்னதிகளும், விநாயகர், முருகர், நவகிரகம், பெருமாள், கெஜலட்சுமி உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் ஆருத்ரா தரிசனம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அலுமினியம் காலியம் நைட்ரைடு** (Aluminium gallium nitride) AlGaN என்ற வாய்ப்பாடு கொண்ட ஒரு குறைக்கடத்தி சேர்மமாகும். அலுமினியம் நைட்ரைடு மற்றும் காலியம் நைட்ரைடு சேர்மங்களின் கலப்புலோகமாகும். .4eV (xAl=0) முதல் 6.2eV (xAl=1).சூழலில் AlxGa1-xN இன் ஆற்றல் இடைவெளியை அறிய முடியும். நீலம் முதல் புற ஊதா மண்டலத்தில் செயல்படும் ஒளியுமிழும் இரு முனையங்களில் அலுமினியம் காலியம் நைட்ரைடு பயன்படுத்தப்படுகிறது.

இங்கு அலைநீளம் 250 நானோமீட்டருக்கு குறைவாக அடையப்படுகிரது. நீலக் குறைக்கடத்தி லேசர்களிலும் இது பயன்படுத்தப்படுகிறது.

புறஊதா கதிரியக்க உணரிகளிலும் உயர் எலக்ட்ரான் இயக்க திரிதடையங்களிலும் அலுமினியம் காலியம் நைட்ரைடு பயன்படுத்தப்படுகிறது. 

அலுமினியம் காலியம் நைட்ரைடு பெரும்பாலும் காலியம் நைட்ரைடு அலுமினியம் நைட்ரைடுடன் சேர்த்து படிகக்குறைக்கடத்திகளின் அடுக்குகளிடையில் பயன்படும் பல்லினசந்திப்பாகப் பயன்படுகிறது

நீலக்கல்லின் மேற்பரப்பில் அலுமினியம் காலியம் நைட்ரைடு அடுக்குகளை வளர்க்க இயலும்.

பாதுகாப்பு
----------

அலுமினியம் காலியம் நைட்ரைடு குறைக்கடத்தியின் நச்சுத்தன்மை முழுமையாக அறியப்படவில்லை. எனினும் அலுமினியம் காலியம் நைட்ரைடு தூள் தோல், கண்கள், நுரையீரலில் எரிச்சலை உண்டாக்குகிறது. சுற்றுச்சூழல், உடல்நலம், பாதுகாப்பு அம்சங்கள் சமீபத்தில் மதிப்பீடு செய்யப்பட்டுள்ளன

மேற்கோள்கள்
-----------

1. ↑  Growth and Characterization of Aluminum Gallium Nitride...
2. ↑  Shenai-Khatkhate, D. V.; Goyette, R.; DiCarlo, R. L. Jr.; Dripps, G. (2004). "Environment, Health and Safety Issues for Sources Used in MOVPE Growth of Compound Semiconductors". *Journal of Crystal Growth* **272** (1–4): 816–821. doi:10.1016/j.jcrysgro.2004.09.007.

புற இணைப்புகள்
--------------

* Gallium nitride quantum dots and deep UV light emission. GaN in AlN.

| * பா
* உ
* தொ
அலுமினியம் சேர்மங்கள் |
| --- |
| அலுமினியம் (I) | 
* AlBr
* AlCl
* AlF
* AlI
* Al2O

 |
| அலுமினியம் (II) | 
* AlB2
* AlB12
* AlO

 |
| அலுமினியம் (III) | 
* AlAs
* Al(BH4)3
* AlBr3
* AlCl3
* AlF3
* AlH3
* AlI3
* Al(CN)3
* AlN
* Al(NO3)3
* Al2(CO3)3
* Al(OH)3
* AlP
* Al(OH)2OAc
* (CH3COO)2AlOH
* Al(OAc)3
* Al2SO4(OAc)4
* AlP
* AlPO4
* AlSb
* Al(C5H7O2)3
* Al(MnO4)3
* Al2(MoO4)3
* Al2O3
* Al2S3
* Al2(SO4)3
* Al2Se3
* Al2Te3
* Al2SiO5
* Al4C3
* AlOHO
* AlC6H5O7
* C36H69AlO6
* Al(OH)2CO2C17H5
* NaAlH2(OC2H4OCH3)2
* LiAlH2(OC2H4OCH3)2

|  |  |
| --- | --- |
| கரிம அலுமினியம்(III) சேர்மங்கள் | 
* (Al(CH3)3)2
* (Al(C2H5)3)2
* Al(CH2CH(CH3)2)3
* Al(C2H5)2Cl
* Al(C2H5)2CN
* Al(CH2CH(CH3)2)2H
* Al(C2H5)2Cl2C2H5Cl
* Ti(C5H5)2CH2ClAl(CH3)2

 |

 |

| * பா
* உ
* தொ
 காலியம் சேர்மங்கள் |
| --- |
| 
* GaAs
* GaBr3
* GaCl3
* GaF3
* GaI3
* GaN
* Ga(OH)3
* Ga(NO3)3
* Ga(C5H7O2)3
* GaP
* GaS
* GaSb
* GaSe
* GaTe
* Ga2O3
* Ga2S3
* Ga2Se3
* Ga2Te3
* Ga(CH3)3

 |
**உவுளர் ஏரி** அல்லது **ஊலர் ஏரி**  (*Wular Lake*) ஆசியா கண்டத்தில் இருக்கும் மிகப் பெரிய நன்னீர் ஏரியாகும். இந்தியாவின் சம்மு காசுமீர் மாநிலத்தின் பந்திபோரா மாவட்டத்தில்  அமைந்துள்ள இந்த ஏரி கண்டத்தட்டு நகர்வியல் செயல்பாடு மூலம் உருவாகியுள்ளதாக கருதப்படுகிறது. பீர் பஞ்சல் தொடரில் உற்பத்தியாகி சீலம் ஆறு இந்த ஏரியின் வழியாக பாய்ந்து பாக்கித்தானை அடைகிறது. ஏரியின் பரப்பளவு காலநிலைக்கு ஏற்ப 12 - 100 சதுரமைல் (30 - 260 சதுர கிலோமீட்டர்) அளவுக்கு மாறுபடுகிறது. ஏரியின் கரையில் 1950 ஆம் ஆண்டுகளில் நடப்பட்ட வில்லோ மரங்களின் விளைவாக ஏரி வறண்டு கொண்டு வருவதாக கருதப்படுகிறது.

பெயரியல்
--------

பண்டைய காலத்தில் உவுலர் ஏரி மகாபத்மசர் என்று அழைக்கப்பட்டது. இந்து மத புராணங்களும் இதை மகாபத்மசரசு என்றே குறிப்பிடுகின்றன. மகாபத்மசரசை போலோர் என்று அல்-பிருனி (கி.பி 960-1031) குறிப்பிடுகிறார். ஏரியின் பெரிய பரிமாணமும் நீரின் அளவும் பிற்பகல்களில் அதிக பாய்ச்சல் கொண்ட அலைகள் உருவாக வழிவகுக்கின்றன. சமசுகிருதத்தில் இந்த அலைகளுக்கு உல்லோலா என்று பெயரிடப்பட்டுள்ளது. இதன் பொருள் "புயல் வேக பாய்ச்சலில் உயரும் அலைகள் என்பதாகும். எனவே இந்த ஏரியை உல்லோலா ஏரி என்று அழைப்பதும் பொருந்தும். இதுவே அல் பிருனி காலத்தில் போலோர் என்றும் பின்னாளில் படிப்படியாக ஊலர் அல்லது உவுலர் என்றும் மருவியிருக்கலாம் .காசுமீரி மொழிச் சொல்லான 'வுல்' என்பதும் இதன் தோற்றத்திற்கு காரணமாக இருக்கலாம். அதாவது வுல் என்ற சொல்லுக்கு இடைவெளி அல்லது பிளவு என்ற பொருள் காசுமீரி மொழியில் குறிக்கப்பட்டுள்ளது.

இயற்கை வரலாறு
-------------

ராம்சர் தளமாக நியமிக்கப்பட்ட 37 இந்திய ஈரநிலங்களில் இந்த ஏரியும் ஒன்றாகும். இருப்பினும் நீர்ப்பிடிப்பு பகுதிகளின் பெரும்பகுதி விவசாய நிலமாக மாறுவது, உரங்கள் மற்றும் விலங்குகளின் கழிவுகளால் மாசுபடுதல், காட்டுக்கோழி மற்றும் புலம்பெயர்ந்த பறவைகளை வேட்டையாடுதல் மற்றும் ஏரியிலேயே களை தொற்று உள்ளிட்ட பல்வேறு சுற்றுச்சூழல் அச்சுறுத்தல்களை இந்த ஏரி எதிர்கொள்கிறது .

சான்றுகள்
---------

1. ↑  "Slide 1" (PDF). 2011-10-09 அன்று மூலம் (PDF) பரணிடப்பட்டது. 2012-11-07 அன்று பார்க்கப்பட்டது.
2. ↑  "Can mistake that ruined majestic Kashmir lake be fixed?". 29 August 2018 அன்று பார்க்கப்பட்டது.
3. ↑  "Map of Wular Lake and Associated Wetlands" (PDF). 29 August 2018 அன்று பார்க்கப்பட்டது.
4. ↑  Wular Lake (India)
[*தொடர்பிழந்த இணைப்பு*]
5. ↑  Ramsar Sites of disputed territory: Wular Lake, Jammu and Kashmir, World Wide Fund for Nature, India, 1994, *... The name "Vulla" from which the present name Wular or Volar (Vulgo Woolar) seems to have been derived, is found in the Janarajas chronicle and can be interpreted as 'turbulent' or the lake with high-going waves' ...*
6. ↑  Imperial Gazetteer of India, Sir William Wilson Hunter, pp. 387, Clarendon Press, 1908, *... Wular Lake - Lake in Kashmir State ... bad reputation among the boatmen of Kashmir, for when the winds come down the mountain gorges, the quiet surface of the lake changes into a sea of rolling waves ... corruption of ullola, Sanskrit for 'turbulent' ... The ancient name is Mahapadmasaras, derived from the Naga Mahapadma, who is located in the lake as its tutelary deity ...*
7. ↑  "Wular Lake". World Wide Fund for Nature India. 2 June 2009 அன்று மூலம் பரணிடப்பட்டது. 17 March 2010 அன்று பார்க்கப்பட்டது.
அலுமினியம் கேலியம் ஆர்செனைடின் படிக அமைப்பு
**அலுமினியம் கேலியம் ஆர்சனைடு** (Aluminium gallium arsenide) என்பது ஒரு குறைக்கடத்திப்பொருள் ஆகும். கேலியம் ஆர்சனிக் போன்ற படிக அமைப்பைக்கொண்டது. ஆனால் அதிக படிக இணைப்பு இடைவெளியைக்கொண்டது. இதன் மூலக்கூறு வாய்ப்பாட்டில் உள்ள x ன்மதிப்பு 1 அல்லது 0 மதிப்பைக்கொண்டது.

இணைப்பு இடைவெளி மதிப்பு 1.42ev
ஒளி விலகல் எண் 2.9 முதல் 3.5.

பயன்கள்
-------

1. இது கேலியம் ஆர்சனிக் போன்ற பொருள்களுக்கு தடைப்பொருளாகப்பயன்படுகிறது.
2. இது QWIP கருவியில் பயன்படுகிறது. (QUANTUM WELL INFERA RED PHOTODETECTER)
3. அகச்சிவப்புக்கதிர் நிறமாலை உருவாக்கப் பயன்படுகிறது.
4. லேசர் டையோடுகளில் பயன்படுகிறது.

வரம்புகள்
---------

இதன் நச்சுத்தன்மை முழுமையாக வரையறுக்கப்படவில்லை. இதன் துகள்கள் உடலில் பட்டால் அரிக்கும் தன்மை உடையது.

மேற்கோள்கள்
-----------

1. ↑  Shenai-Khatkhate, D. V.; Goyette, R. J.; DiCarlo, R. L. Jr.; Dripps, G. (2004). "Environment, Health and Safety Issues for Sources Used in MOVPE Growth of Compound Semiconductors". *Journal of Crystal Growth* **272** (1–4): 816–821. doi:10.1016/j.jcrysgro.2004.09.007.
**உளியின் ஓசை** (*Uliyin Osai*) என்பது 2008 ஆம் ஆண்டைய இந்திய தமிழ் வரலாற்று நாடகத் திரைப்படம் ஆகும். இளவேனில் இயக்கிய இந்த படத்திற்கு மு. கருணாநிதி கதை, உரையாலை எழுதியுள்ளார். இப்படத்தை சோசலிசக்கட்சி முருகேசன் தயாரித்தார். இப்படத்தில் வினீத் மற்றும் கீர்த்தி சாவ்லா முக்கிய கதாபாத்திரங்களில் நடித்துள்ளனர். மேலும் சரத் பாபு, மனோரமா, கோவை சரளா, கஞ்சா கறுப்பு ஆகியோர் பிற பாத்திரங்களில் நடித்துள்ளனர். படத்திற்கான பிண்ணனி இசை, பாடல்களுக்கான இசையை, இளையராஜா மேற்கொள்ள, ஒளிப்பதிவு பி. கண்ணன், படத்தொகுப்பு சுரேஷ் உர்ஸ் ஆகியோர் செய்துள்ளனர். படம் 2008 சூலை 4, அன்று வெளியிடப்பட்டது.

கதை
---

கி.பி 1005 இல் கதை நடப்பதாக காட்டபட்டுள்ளது. இராஜா இராஜா சோழன் ( சரத் பாபு ) மற்றும் அவரது மகன் ராஜேந்திர சோழன் ஆகியோர் சோழ மரபின் சிறந்த மன்னர்கள். சிவனுக்காக அவர்கள் தஞ்சாவூரில் ஒரு கோயில் கட்ட விரும்புகிறார்கள். பெரிய கோயிலுக்கு சிற்ப வேலை செய்ய சிறந்த சிற்பியான இனியன் ( வினீத் ) என்ற அழகான இளைஞனை நியமிக்கின்றனர். இனியன் ஒரு நல்ல நடனக் கலைஞனும்கூட. இனியன் செதுக்கும் சிற்பங்களுக்கு முன்மாதிரியாக்க நின்று நடன அசைவு நிலைகளில் நிற்க சரியான பெண்ணைக் கண்டுபிடிக்க முடியால் தவிக்கிறார். இதற்கிடையில், அவர் ஒரு கிராமப் பெண்ணான சாமுண்டி ( கீர்த்தி சாவ்லா ) என்பவரைச் சந்திக்கிறார். அவள் ஒரு இடைச்சியான அழகி ( மனோரமா ) என்பவரின் பேத்தி என்று அறிமுகமாகிறாள், அவள் அழகியாக மட்டுமல்லாமல், நடனக் கலையில் சிறந்தவளாகவும் இருக்கிறாள். அவளை மாதிரியாக நிறுத்தி இனியன் சிற்பங்களை செதுக்குகிறான். நாட்கள் செல்லச் செல்ல இனியன் அவளை காதலிக்கத் துவங்குகிறான். அவன் அவளிடம் தன் காதலை வெளிப்படுத்தும்போது, அவள் சோழ அரசி என்பதால் அதனை மறுக்கிறாள். இதனால் ஏற்பட்ட வருத்தத்தில் சிற்பி அதிர்ச்சியூட்டும் ஒன்றைச் செய்கிறார். இது கதையின் முக்கியமான திருப்பமாகும்.

நடிகர்கள்
---------

* இனியனாக வினீத்
* சாமுண்டியாக கீர்த்தி சாவ்லா
* முத்துநகையாக அக்ஷயா
* ராஜா ராஜ சோழனாக சரத் பாபு
* அழகியாக மனோரமா
* சொக்கியாக கோவை சரளா
* சூடாமணியாக கஞ்சா கறுப்பு
* மணிகண்டனாக தலைவாசல் விஜய்
* பிரம்மராயராக பாலா சிங்
* சுஜா வருணே

ஒலிப்பதிவு
----------

படத்திற்கு இளையராஜா இசையமைக்க, பாடல்களை காமகோடியன், மு. மேத்தா, முத்துலிங்கம், பழநிபாரதி, சினேகன், நா. முத்துக்குமார், வாலி ஆகியோர் எழுதியுள்ளனர்.

* "காலத்தை வென்ற" - பவதாரிணி, ஸ்ரீராம் பார்த்தசாரதி
* "புலர்கின்ற பொழுது" - இளையராஜா, ஸ்ரீராம் பார்த்தசாரதி
* "கல்லாய் இருந்தான்" - தன்யா, ஸ்ரீராம் பார்த்தசாரதி
* "அழகை" - திப்பு, ஸ்வேதா
* "அலையெல்லாம் சோழவள" - இளையராஜா, மது பாலகிருஷ்ணன், சைந்தவி
* "அபிநயம் கட்டுகின்ற" - பாம்பே ஜெயஸ்ரீ, சுதா ரகுநாதன்

விமர்சன வரவேற்பு
----------------

படத்திற்கு ஒரு நல்ல எதிர்பர்ப்பு இருந்தது. ஆனால் பெரும்பாலும் எதிர்மறையான விமர்சனங்களைப் பெற்றது.

விருதுகள்
---------

மு. கருணாநிதி 2008 இல் சிறந்த உரையாடல் எழுத்தாளராக தமிழ்நாடு அரசின் விருதைப் பெற்றார். 2008 ஆம் ஆண்டில் சிறந்த நகைச்சுவை நடிகருக்காக தமிழக அரசு விருதை கோவை சரளா பெற்றார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-02-24 அன்று மூலம் பரணிடப்பட்டது. 2021-01-06 அன்று பார்க்கப்பட்டது.
2. ↑  Pavitra Srinivasan (7 July 2008). "Uliyin Osai fails". 19 February 2012 அன்று பார்க்கப்பட்டது.
3. ↑  "Rajini, Kamal win best actor awards". The Hindu. 29 September 2009. 19 February 2012 அன்று பார்க்கப்பட்டது.
4. ↑  "Rajini, Kamal win best actor awards". 29 September 2009. Archived from the original on 1 அக்டோபர் 2009. .
**திபெத்து அருங்காட்சியகம்** (*Tibet Museum* ) திபெத்தின் மத்திய நிர்வாகத்தின் தகவல் மற்றும் பன்னாட்டு உறவுகள் துறையின் அதிகாரப்பூர்வ அருங்காட்சியகமாகும். 14 ஆவது தலாய் லாமா, சுக்லாக் காங்கின் பிரதான கோவிலுக்கு அருகில், தரம்சாலா புறநகர்ப் பகுதியான மெக்லியாட் கஞ்சில் அமைந்துள்ளது. திபெத்தின் ஆக்கிரமிப்பு மற்றும் சீனாவால் நடந்து வரும் மனித உரிமை மீறல்கள் பற்றிய விழிப்புணர்வை ஏற்படுத்தும் அதே வேளையில் திபெத்திய வரலாறு மற்றும் கலாச்சாரம் பற்றிய அறிவைப் பரப்புவதை நோக்கமாகக் கொண்டுள்ளது. 1998 ஆம் ஆண்டு நிறுவப்பட்ட திபெத் அருங்காட்சியகத்தில் இப்போது 30,000 புகைப்படங்கள், பயணக் கண்காட்சி மற்றும் இமயமலைத் தொடர்களில் நாடுகடத்தப்பட்ட திபெத்திய பயணத்தை ஆவணப்படுத்தும் நிரந்தர கண்காட்சி ஆகியவை அடங்கிய தொகுப்புகள் உள்ளன.  

திபெத் அருங்காட்சியகத்தின் நோக்கம் திபெத்திய வரலாறு மற்றும் கலாச்சாரம் தொடர்பான அனைத்து செய்திகளையும் ஆவணப்படுத்துதல், பாதுகாத்தல், ஆராய்ச்சி செய்தல், காட்சிப்படுத்துதல் மற்றும் பொதுமக்களுக்குக் கற்பித்தல் போன்றவையாகும். தொடக்கத்தில் இதற்கு திபெத்திய தேசிய நினைவேந்தல் மற்றும் ஆவணப்படுத்தல் மையம் என்று பெயரிடப்பட்டது, மத்திய திபெத்திய நிர்வாகத்தால் இறுதிக் கருத்து ஏற்றுக்கொள்ளப்படுவதற்கு முன்பு பல்வேறு ஆலோசனைகள் விவாதிக்கப்பட்டன. 30 ஏப்ரல் 2000 அன்று, சுமார் 300 பிரமுகர்கள் மற்றும் தன்னார்வலர்கள் கலந்து கொண்ட விழாவில் 14ஆவது தலாய் லாமா அருங்காட்சியகத்தைத் திறந்து வைத்தார். திபெத் அருங்காட்சியகம் திபெத்தின் வரலாறு மற்றும் அதன் எதிர்காலத்திற்கான தரிசனங்களை உரைகள், புகைப்படங்கள், கணொலிகள் மற்றும் நிறுவல்கள் போன்றவற்றின் மூலம் வழங்குகிறது.

மேற்கோள்கள்
-----------

1. 1 2  "The Tibet Museum". The Tibet Museum. 25 February 2014 அன்று பார்க்கப்பட்டது.
2. ↑  "The Project". The Tibet Museum Project. 5 June 2013 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| மற்றவை | 
* IdRef

 |
கல்விசார் பதிப்பாசிரியர் தரநிலைகள் பல்வேறு துறைகளில் பரவலாக வேறுபடுகின்றன. இயற்கை அறிவியல், கணினி அறிவியல் மற்றும் மின் பொறியியல் உள்ளிட்ட கல்விப் பாடங்களில், ஒரு ஆய்வுக் கட்டுரையின் **முதன்மை கட்டுரையாளர்** அல்லது **முதன்மை ஆசிரியர்** (*Lead Author*) என்பார் பொதுவாக ஆராய்ச்சியை மேற்கொண்டு ஆய்வுக்கட்டுரையினை எழுதித் திருத்தியவர் ஆவார். இக்கட்டுரையில் வரும் இணை ஆசிரியர்களின் பங்களிப்பானது முதன்மை ஆசிரியரின் பங்களிப்பினை ஒப்பிடும் போது குறைவானதாகும். சில ஆய்விதழ்கள் ஒவ்வொரு ஆசிரியரின் பங்களிப்புகளையும் விவரிக்கும் அறிக்கைகளைக் கோருகின்றன. இருப்பினும், பிற துறைகளில் (கணிதம் போன்றவை), ஆசிரியர்கள் பொதுவான பங்களிப்பைக் காட்டிலும் அகர வரிசைப்படி ஆசிரியர்களின் பெயர்கள் பட்டியலிடப்படுகிறது.

அண்மைக் காலங்களில் பல எழுத்தாளர் ஆய்வுக்கட்டுரைகளின் விகிதம் அதிகரித்துள்ளது. இது சிக்கலான பல புலனாய்வாளர் ஆராய்ச்சி திட்டங்களையும், அத்துடன் கல்வி செயல்திறன் மதிப்பீட்டின் "வெளியிடு அல்லது அழிந்துபோக "கலாச்சாரத்தையும் பிரதிபலிப்பதாக உள்ளது.

மேலும் காண்க
------------

* கல்வி ஆசிரியர்

மேற்கோள்கள்
-----------

1. ↑  "Editorial: What did you do? *Nature Physics* now requires a statement of authors' contributions to a paper", *Nature Physics*, p. 369, 2009, doi:10.1038/nphys1305 Missing or empty `|url=` (உதவி).
2. ↑  *2004 Statement on The Culture of Research and Scholarship in Mathematics: Joint Research and Its Publication* (PDF), American Mathematical Society, 2004.
3. ↑  Andrew Appel (January 1992). "Is POPL Mathematics or Science?" (PDF).
4. ↑  Weltzin, J. F.; Belote, R. T.; Thomas, L. M.; Keller, J. K.; Engel, C. E. (2006), "Authorship in ecology: attribution, accountability, and responsibility", *Frontiers in Ecology and the Environment*, pp. 435–441, doi:10.1890/1540-9295(2006)4[435:AIEAAA]2.0.CO;2, JSTOR 3868870
**பிளட்ஷாட்** (*Bloodshot*) என்பது இதே பெயரிலான வேலியண்ட் வரைகதை கதாபாத்திரத்தை அடிப்படையாகக் கொண்ட 2020 ஆண்டைய அமெரிக்க சூப்பர் ஹீரோ படம் ஆகும். இது வேலியண்ட் காமிக்சை அடிப்படையக கொண்டு உருவாக்கப்படவுள்ள தொடர் திரைப்படங்களில் முதல் படமாக உள்ளது.  வாட்லோவின் கதைக்கு, ஜெஃப் வாட்லோ மற்றும் எரிக் ஹெய்சரர் ஆகியோரி்திரைக்கதையிமைக்கட இப்பேத்தை டவிட் எஸ்.எஃப். வில்சன் இயக்கியுள்ளார் .( இந்த படத்தில் வின் டீசல், ஈசா கோன்சலஸ், சாம் ஹியூகன், டோபி கெபல் மற்றும் கை பியர்ஸ் ஆகியோர் நடித்துள்ளனர். 

பிளட்ஷாட் படம் குறித்த யோசனையின் வளர்ச்சி 2012 இல் தொடங்கியது. இப்படத்தில் நடிப்பது தொடர்பாக ஜாரெட் லெடோவிடம் 2017 சூலையில் பேச்சுவார்த்தை நடத்தினார். 2018 மார்ச்சில், படத்தின் முதன்மைப் பாத்திரத்தில் நடிக்க டீசல் ஒப்பந்தம் செய்யப்பட்டார். மீதமுள்ள நடிகர்கள் அடுத்தடுத்த மாதங்களில் ஒப்பந்தம் செய்யப்பட்டனர். படப்பிடிப்பு 2018 ஆகஸ்டில் தென்னாப்பிரிக்காவில் தொடங்கி, அக்டோபர் வரை நீடித்தது. 

*பிளட்ஷாட்* அமெரிக்காவில் சோனி பிக்சர்சால் 2020 மார்ச் 13 அன்று திரையரங்குகளில் வெளியிடப்பட்டது. இந்த படம் பெரும்பாலும் விமர்சகர்களிடமிருந்து எதிர்மறையான விமர்சனங்களைப் பெற்றது மற்றும் உலகளவில் 25 மில்லியன் டாலரை வசூலித்தது.

கதை
---

அமெரிக்க கடற்படை வீரரான ரே காரிசன் எதிர்பாராமல் கொல்லப்படுகின்றார். கொல்லப்பட்ட ரே காரிசன் ஆய்வுக் கூடத்தில் வைத்து நானோ தொழில் நுட்பத்திவழியாக அறிவியலாளர்களால் உயிர்பிக்கப்படுகிறார். குருதியை அடிப்படையான அறிவியலால் உயிர்பிக்கப்பட்டதாலும், காயமடையாமல் சாகசங்ளை செய்வதாலும் பிளட்ஷாட் என்னும் சூப்பர் ஹீரோவாக இவர் உருவாகிறார். பல பயிற்சிகள் அளிக்கப்படும் ரே காரிசன், ஒரு கட்டத்தில் தான் ஒரு கொலை இயந்திரமாக மாற்றப்பட்டுவருவதை அறிகிறார். 

ரே காரிசனை உயிர்பித்தவர்கள் இவரின் பழைய நினைவுகளை அழிக்க முயல்கின்றனர். இதையும் மீறி இவருக்கு பழைய நினைவுகள் தோன்றுகின்றன. தான் தன் மனைவியுடன் கொல்லப்பட்ட பின்னனியை அறிகிறார். அதற்கு காரணமானவர்களை பழிவாங்க முடிவுசெய்கிறார். இதனால் பிளட்ஷாட்டை முடக்க இவரை உயிர்பித்தவர்கள் முயல்கின்றனர். அதையெல்லாம் மீறி தன் எதிரிகளை பழிவாங்கினாரா என்பதே கதை.

நடிகர்கள்
---------

* ரே காரிசன் / பிளட்ஷாட் ஆக வின் டீசல்
* கேட்டி / கே.டி.யாக ஈசா கோன்சலஸ்
* ஜிம்மி டால்டனாக சாம் ஹியூகன்
* டோபி கெபல் மார்ட்டின் ஆக்சாக
* டாக்டர் எமில் ஹார்டிங்காக கை பியர்ஸ்
* வில்பிரட் விகன்ஸாக லமோர்ன் மோரிஸ்
* ஜினா டிகார்லோவாக தாலுலா ரிலே (நீ டீகார்லோ-கேரிசன்)
* அலெக்ஸ் ஹெர்னாண்டஸ் டிப்ஸாக
* நிக் பாரிஸாக ஜோகன்னஸ் ஹாகூர் ஜொஹான்சன்
* மொம்பசா கன்மனாக டமர் புர்ஜாக்

குறிப்புகள்
-----------

1. 1 2  "Bloodshot (2020)". *Box Office Mojo*. March 15, 2020 அன்று பார்க்கப்பட்டது.
2. ↑  Travis Clark (September 18, 2019). "How Valiant Entertainment is jumping from comics to movies and TV". *Business Insider*.
3. ↑  "Bloodshot". *WGA Directory*.
Waterfall in வடமேற்கு தாஸ்மேனியா, ஆத்திரேலியாவார்ப்புரு:SHORTDESC:Waterfall in வடமேற்கு தாஸ்மேனியா, ஆத்திரேலியா**திப் அருவி** (*Dip Falls*), என்பது திப் ஆற்றில் க்யூபிக்- பாசால்ட் பாறைகள் மீது உள்ள அடுக்கு நீர்வீழ்ச்சி ஆகும். இது ஆத்திரேலியாவின் தசுமேனியாவின் வடமேற்கு பிராந்தியத்தில் உள்ள மவ்பன்னாவில் அமைந்துள்ளது.

அமைவிடம் மற்றும் அம்சங்கள்
--------------------------

 2019 குளிர்காலத்தில் திப் நீர்வீழ்ச்சி
இந்த நீர்வீழ்ச்சி திப் சரக பிராந்திய பாதுகாப்பு பகுதியில் கடல் மட்டத்திலிருந்து 218 மீட்டர்கள் (715 அடி) உயரத்தில் 22–34 மீட்டர்கள் (72–112 அடி) உயரமுடையதாக உள்ளது. பாஸ் நெடுஞ்சாலையில், இசுடான்லிக்கு தென்கிழக்கில் சுமார் 36 கிலோமீட்டர்கள் (22 mi) தொலைவில் சிஸ்டர் கடற்கரை கிரமத்திற்கு அருகிலுள்ளது.

மேற்கோள்கள்
-----------

1. ↑  "Dip Falls (TAS)". *Gazetteer of Australia online*. Geoscience Australia, Australian Government.
2. 1 2  "Dip Falls". *Bonzle Digital Atlas of Australia*. 31 May 2014 அன்று பார்க்கப்பட்டது.
3. ↑  "Waterfalls of North West Tasmania". *Discover North West Tasmania*. 2014. 4 October 2017 அன்று மூலம் பரணிடப்பட்டது. 31 May 2014 அன்று பார்க்கப்பட்டது.
**2011 கஷ்கர் தாக்குதல்கள்** எனப்படுவது சீனாவின் சிங்கியாங் மாகாணத்தின் பாலைவனச்சோலை நகரான கஷ்கரில் சூலை 30, 2011 மற்றும் சூலை 31, 2001 நாட்களில் நடைபெற்ற குண்டுவெடிப்பு மற்றும் கத்திக்குத்து நிகழ்வுகளை குறிப்பதாகும்.சூலை 30ஆம் நாளன்று இரு உய்குர் நபர்கள் ஓட்டுநரை கொன்று சரக்குந்து ஒன்றினை கைப்பற்றி நடைபாதைக் கூட்டத்தில் வண்டியைச் செலுத்தினர்; பின்னர் வண்டியிலிருந்து கீழிறங்கி ஆறு பேரை கத்தியால் குத்தி கொலைசெய்தும் 27 பேரை காயப்படுத்தியும் தீவிரவாத செயலில் ஈடுபட்டனர். கூட்டத்திலிருந்த மக்களால் ஒருவர் கொல்லப்பட்டார், மற்றவர் பிடிக்கப்பட்டு காவல்துறையினரிடம் ஒப்படைக்கப்பட்டார்.

சூலை 31 அன்று நகரப்பகுதியில் உள்ள ஓர் உணவகத்தில் ஒன்றையடுத்து ஒன்றாக இரு வெடிகுண்டுகள் வெடித்தன. ஆயுதம் தாங்கிய உய்குர் குழுவொன்று உணவகத்திற்குள் இருவரைக் கொன்றும் வெளியே நான்கு பேரைக் கொன்றும் 15 பேரை காயப்படுத்தியும் வன்முறையில் ஈடுபட்டனர். காவல்துறை ஐயத்திற்கிடமான ஐவரை சுட்டுக் கொன்றது; நான்கு பேரை கைது செய்தது; மேலும் இருவரை தப்பி ஓடும்போது கொன்றது.

அரசுத் தரப்பினர் இந்தத் தாக்குதல்களை ஜிகாதி நோக்கமுடைய கிழக்கு துருக்கித்தான் இசுலாமிய இயக்கத்தினர் நிகழ்த்தியதாக கைதானவர்கள் கூறியதாக அறிவித்தாலும் வெளிநாட்டிலுள்ள உய்குர் விடுதலை இயக்கச் சார்புள்ள குழுவொன்று அரசுக்கெதிரான எதிர்ப்புகளை வன்முறை தவிர்த்த வழிகளில் வெளிப்படுத்த வாய்ப்புகள் இல்லாமையே இத்தகைய வெளிப்பாடுகள் எனக் கூறியுள்ளது.

மேற்கோள்கள்
-----------

1. ↑  Deadly Violence Strikes Chinese City Racked by Ethnic Tensions
பூதம்களி
**பூதம்களி** என்பது இந்தியாவின் கேரள மாநிலத்தில் ஆடப்படும் நாட்டுப்புறக் கலை வடிவம் ஆகும். இந்தக் கலை வடிவத்தின் உடையில் பல்வேறு வகையான அலங்காரங்கள் செய்யப்படுகின்றன. இது வழக்கமாக மலப்புரம் மாவட்டத்தின் பகவதி அம்மன் கோயில்களில் பதினைந்து நிமிடக் கலையாக பெரும்பாலும் இரவு நேரங்களில் நிகழ்த்தப்படுகிறது. இந்த நடனம் துர்கா தேவி தரிகா அசுரருடனான அவரது போர் பற்றிய புராணக் கதையை அடிப்படையாகக் கொண்டது .

நிகழ்த்துமுறை
-------------

பெரும்பாலும் மூன்று நபர்களால் நடத்தப்படும் பூதம்களி பல்வேறு அடிச்சுவடுகளுடன் ஆடப்படுகிறது. நடனம் ஆடுவதற்கு ஒரு வாரம் கடுமையான கட்டுப்பாடுகளுடன் விரதமிருந்து இந்த நடனத்திற்கு தயார் ஆகின்றனா். இந்த நடனத்தை ஆடுவதற்கு கட்டுக்கோப்பான உடல் வாகு அவசியமாதலால் இச்செயல்முறை கடைபிடிக்கப்படுகிறது. *சிலங்கி* என்றழைக்கப்படும் ஒரு வகை மணிகள் கொண்ட சலங்கைகளை அணிந்த கலைஞர்கள், *துடி* என்ற இசைக் கருவியின் தாளத்திற்கு ஏற்ப நடனக் கலைஞா்கள் நடனமாடுகின்றனா். நடனம் ஆரம்பத்தில் மிகவும் மெதுவாகவும் பின்னர் நேரம் செல்லச் செல்ல தாளமும் நடன வேகமும் அதிகரிக்கிறது. இந்த நடனம் ஆடுவதற்கு நல்ல உடல் நெகிழ்வுத் தன்மை அவசியம் ஆகிறது. வழக்கமாக இந்த கலை வடிவத்தை கேரளாவில் உள்ள *மன்னான்ஸ்* என்ற சமூக மக்களால் நிகழ்த்தப்படுகிறது

உடையலங்காரம்
------------

பூதம்களி நடனத்தின் போது பயன்படுத்தப்படும் உடைகள் மற்றும் ஆபரணங்கள் பன்முகத்தன்மையைக் கொண்டுள்ளன. இந்த ஆடை கதகளி நடன உடையை ஒத்திருக்கிறது. நடனக் கலைஞா்கள் அணியும் சிக்கலான பூதம் போன்ற முகமூடிம் மற்றும் தலைக்கு மேல் அணியும் பெரிய பூத முகம் போன்ற அலங்காரப் பலகை பலா மரம் அல்லது முறுக்கு என்ற ஒரு வகை மரத்தால் செய்யப்படுகின்றன. அலங்காரத்திற்கு மயில் இறகுகள், துணி, பட்டு, கரும்புத் துண்டுகள், கண்ணாடி, பல்வேறு வண்ணங்களைக் கொண்ட காகிதங்கள் மற்றும் மூங்கில் ஆகியவை பயன்படுத்தப்படுகின்றன. கலைஞர்கள் கழுத்து மற்றும் இடுப்புப் பகுதிகளில் வெவ்வேறு வகையான ஆபரணங்களை அணிந்து கொண்டு மணிகட்டு மற்றும் தோள்களில் முட்களுடன் கூடிய சிறப்பு வளையல்களையும் அணிந்துள்ளனர். இந்த ஆபரணங்கள் சிவப்பு துணிக்கு மேலே அணியப்பட்டுள்ளன.

மயிலின் இறகுகள் முடிகளுக்கு பதிலாக பயன்படுத்தப்படுகின்றன. நடனதடத்தை ஆடுபவா்கள் மரத்தால் ஆன வண்ண முகமூடியுடன் கிரீடம் அணிந்துள்ளனர். இந்த முகமூடியில் நாக்கு வெளிப்புறமாக நீட்டப்பட்டுள்ளது. இது சிவனின் வீரர்களின் கோபத்தையும் ஆத்திரத்தையும் குறிக்கிறது. பூதம்களி நடனத்தில் வண்ணமயமான கிரீடம் அரை வட்ட வடிவத்தில் உள்ளது. நடனக் கலைஞர்கள் தங்கள் கையில் ஒரு கேடயத்தைப் பயன்படுத்துகிறார்கள்.

தற்போதைய நிலை
-------------

முன்னர் பூதம்களி நடனத்தை ஆட பிரத்யேக நடனக்கலைஞா்கள் இருந்த நிலை மாறி இன்றைய காலகட்டத்தில் அதை ஆடும் கலைஞா்களின் எண்ணிக்ககை குறைந்து வருகிறது. அவா்களுக்கு சொற்ப அளவிலேயே வருமானம் கிடைப்பதால் வேறு தொழில்களை செய்ய செல்கின்றனா். இதனால் இக்கலை வடிவம் கேரளாவில் மெல்ல மெல்லக் குறைந்து வருவதாக இந்தியா டூடே ஊடகச் செய்தியில் தெரிவித்துள்ளது.

கூத்தநாடு வி. பாலன் பூதம்களி நடனத்தை ஆடும் முக்கிய நாட்டுக்புற நடனக் கலைஞர் ஆவார். அவருக்கு 2002 ஆம் ஆண்டுக்காக கேரள சங்கீத நாடக அகாடமி விருது வழங்கப்பட்டுள்ளது.

மேற்கோள்கள்
-----------

1. ↑  "About Poothamkali". *kannurtourism.in*. 21 ஜூலை 2019 அன்று மூலம் பரணிடப்பட்டது. 21 July 2019 அன்று பார்க்கப்பட்டது.
2. ↑  "Keraleeya Kalakal". *www.keralaculture.org*. Department of cultural affairs, கேரள அரசு. 23 July 2019 அன்று பார்க்கப்பட்டது.
3. ↑ . 31 May 1990.
4. ↑
5. ↑

வெளி இணைப்புகள்
---------------

* பூதம்களி தகவல்
**பூதன் தேவனார்** சங்ககாலப் புலவர்.   

இவரது பாடல்கள் இரண்டு உள்ளன.  

அவை: குறுந்தொகை 285, நற்றிணை 60.

பாடல் தரும் செய்தி
------------------

### வைகல் வாரார்

குறுந்தொகை 285
அவர் சென்ற வழியில் புறா தன் பெடையை அழைத்து இன்புறுகிறதோ, அல்லது புறாவைப் பருந்து இரையாகப் பற்றிச் சென்று ஞெமை மரத்தில் இருந்துகொண்டு மகிழ்கிறதோ? ஒன்றும் புரியவில்லை. அவர் வருவேன் என்று சொன்ன பருவமும் வந்துவிட்டது. அவர் இன்னும் வரவில்லை. இவ்வாறு தன் தோழியிடம் சொல்லித் தலைவி கலங்குகிறாள்.

#### சுவையான தமிழ்

வைகா வைகல் வைகவும் வாரார்
எல்லா எல்லை எல்லவும் தோன்றார்
ஒப்புநோக்குக: நாலடியார் 39 பரணிடப்பட்டது 2010-09-03 at the வந்தவழி இயந்திரம்

##### இதன் பொருள்

நிலையில்லாத நாள் மீண்டும் வந்து நிலைத்திருக்கும் காலத்திலும் அவர் வரவில்லை.  

மழையால் ஒளியில்லாத பகல் பொழுது மாலையில் ஒளியில்லாமல் போகும்போதும் அவர் என்முன் தோன்றவில்லை.

### தைத் திங்களில் தண்கயம் படிபவள்

நற்றிணை 80
அவன் தன் நோய்க்கு அவளைத் தவிர வேறு மருந்து இல்லை என்று தன் பாங்கனிடம் சொல்கிறான்.

கன்றை அவிழ்த்து விட்டு எருமைப்பால் கறக்கும் பெரும்புலர் விடியலில், தைந்நீராடும் அவளுக்குத் தழையும், தாரும் தந்திருக்கிறேன். அவள்தான் என் நோய்க்கு மருந்து. இது தலைவன் பிதற்றல்.

பகுப்பு:சங்கப் புலவர்கள்